Turkijos vyrų futbolo rinktinė

Turkijos vyrų futbolo rinktinė – Turkijos Respublikai atstovaujanti futbolo komanda.

Istorija 
Rinktinė tik 4 kartus dalyvavo Europos ir 2 kartus pasaulio čempionatuose, tačiau jos sąskaitoje yra pasaulio čempionato bronzos medalis. 2002 m. pasaulio čempionate turkai savo grupėje nesunkiai įveikė kinus, sužaidė lygiosiomis su Kosta Rika ir po atkaklios kovos pralaimėjo Brazilijai. Patekusi į kitą etapą, Turkijos rinktinė nugalėjo vienus iš turnyro šeimininkų japonus ir po atkaklios kovos Senegalo rinktinę. Pusfinalyje vėl nusileido Brazilijai, o kovoje dėl bronzos nugalėjo kitus šeimininkus – Korėjos rinktinę.

Turkijos rinktinė skandalingai nepateko į 2006 m. pasaulio futbolo čempionatą. Atrankos grupėje užėmę antrą vietą žaidė su Šveicarijos rinktine. Išvykoje buvo pralaimėta 2-0, o namie švęsta pergalė 4-2 (net 3 įvarčius įmušė Tuncay Sanli). Tačiau šio rezultato Turkijai nepakako patekti į čempionatą. Stambulo Şükrü Saracoğlu stadione kilo masinės riaušės, kurių metu buvo sužeisti keli šveicarų futbolininkai. Už muštynes rinktinei buvo taikomos sankcijos (namų rungtynės vyko neutraliuose stadionuose).

Turkija taip pat laimėjo 3 vietą 2003 m. Konfederacijų taurės turnyre.

Turkijos rinktinė, vadovaujama Fatih Terim, įspūdingai pasirodė 2008 m. Europos futbolo čempionate. Nors pirmąsias varžybas pralaimėjo portugalams (0:2), toliau sekė pergalės. Grupės turnyre turkai itin šlapioje aikštėje įveikė šveicarus (2:1), per paskutines 15 minučių įmušę 3 įvarčius palaužė čekus (3:2). Ketvirtfinalyje susitiko su kroatais, antrojo pratęsimo paskutinėmis sekundėmis išlygino rezultatą (1:1) ir laimėjo baudinių seriją. Turkijos rinktinės atsarginė sudėtis (dauguma komandos lyderių buvo traumuoti ar diskvalifikuoti dėl kortelių) pusfinalyje susitiko su Vokietijos rinktine, ir tik po atkaklios kovos pralaimėjo (2:3).

Dalyvavimas Europos čempionatuose 
 1960 – 1992 – 
 1996 – I etapas
 2000 – ketvirtfinalis
 2004 – 
 2008 – pusfinalis
 2012 – 
 2016 – I etapas
 2020 – I etapas

Dalyvavimas pasaulio čempionatuose

Žymiausi žaidėjai 
 Alpay Özalan
 Bülent Korkmaz
 Emre Belözoğlu
 Hakan Şükür
 Hasan Şaş
 İlhan Mansız
 Mustafa İzzet
 Rüştü Reçber
 Sergen Yalçın
 Yıldıray Baştürk
 Nihat Kahveci
 Ümit Özat

Nuorodos 
 Federacijos svetainė
 Žaidėjų pasirodymų ir įvarčių skaičius

Europos vyrų futbolo rinktinės
Azijos vyrų futbolo rinktinės
Turkijos futbolas
Turkijos sporto rinktinės